Раздел първи

Такси за вписване във водените регистри (встъпителни вноски)

Чл. 1. За вписване като адвокат или младши адвокат на кандидат, който има натрупан стаж до 2 години на трудово или служебно правоотношение, или като свободна професия, се заплаща такса за вписване (встъпителна вноска) 850 лв.

Чл. 2. За вписване като адвокат или младши адвокат на кандидат, който има натрупан стаж от 2 до 5 години на трудово или служебно правоотношение, или като свободна професия, се заплаща такса за вписване (встъпителна вноска) 1 450 лв.

Чл. 3. За вписване като адвокат или младши адвокат на кандидат, който има натрупан стаж от 5 до 10 години на трудово или служебно правоотношение, или като свободна професия, се заплаща такса за вписване (встъпителна вноска) 1650 лв.

Чл. 4. За вписване като адвокат или младши адвокат на кандидат, който има натрупан над стаж 10 години на трудово или служебно правоотношение, или като свободна професия, се заплаща такса за вписване (встъпителна вноска) 1 850 лв.

Чл. 5. За преместване в Добричката адвокатска колегия на адвокат или младши адвокат, който е член на друга колегия, се заплаща такса за вписване (вноска за преместване) в размер на 200 лв.

Чл. 6. Адвокати, членове на ДАК, с адвокатски стаж повече от 5 години (независимо от адвокатската колегия, в която е натрупан), които са заплатили встъпителна вноска по сметка на ДАК при първоначалния си прием в колегията, ако са били отписани на основание чл. 22, ал. 1, т. 1, т. 2 и т. 4 – по тяхна молба, поради несъвместимост/пречки по чл. 5 ЗА, и при поставяне под запрещение, и са заявили повторно вписване в срок до 3 години след отписването, не заплащат нова встъпителна вноска към ДАК.

Чл. 7. (1) За вписване на адвокатско дружество, включително еднолично, адвокатско съдружие се заплаща такса в размер на 200 лв.

(2) За вписване на промени относно адвокатско дружество, адвокатско съдружие включително за заличаване се заплаща такса в размер на 100 лв.

Чл. 8. За вписване на адвокатски сътрудник в регистъра на адвокатските сътрудници, се заплаща такса за вписване 50 лв.

Раздел втори

Други такси за предоставяни административни услуги, дължими от лица, които не са членове на ДАК

Чл. 9. За разглеждане и администриране на документи за изпит по чл. 8 от Закона за адвокатурата се заплаща такса 30 лв.

Чл.10. За разглеждане и администриране на жалби се заплаща такса от 50 лв.